**НАРОДНО ЧИТАЛИЩЕ „СВЕТЛИНА-1924” СЕЛО ДЕБЕЛТ**

**О Т Ч Е Т**

**ЗА ДЕЙНОСТТА НА ЧИТАЛИЩЕ „СВЕТЛИНА-1924” ПРЕЗ 2021 ГОДИНА**

Отмина още една трудна, но в същото време и изключително добра и успешна година за нашето читалище. Приключи така дълго чакания и изстрадан ремонт на читалищната сграда. От месец юни заработихме в изцяло обновени и оборудвани зали.

Читалищният колектив се справи с трудностите и предизвикателствата по време на ремонта и ние имаме една нова и модерна сграда в която творческите ни колективи да разгръщат своя потенциал.

Смело можем да кажем, че нашата сграда е най-добрата в околността.

Паралелно с ремонта стартираха новосформираните работилници по проект „Древен шепот – креативен резонанс” в създадения Комплекс за креативен туризъм:

Работилница – музика,

Работилница за традиционна храна,

Работилница за традиционни аксесоари,

Работилница за традиционна духовна култура,

Работилница за изкуство,

Работилница традиционно облекло.

Оформиха се групи посещаващи и работещи усърдно в работилниците. Разгърната бе дейност, която стартира през месец март и приключи месец август. През работилниците преминаха над 250 участника. Поставените цели, бяха изпълнени. Повишена бе туристическата привлекателност на района. Създадени бяха условия за нови културни преживявания – етнически, интелектуални и емоционални. Новите форми на дейност укрепват идентичността, подобряват имиджа, допринасят за запазване на културно-историческото наследство, улесняват хармонията и разбирателството между хората. Дейността на Комплекса е промотирана и достигнала до максимален брой хора от местното население от различни възрасти.

Паралелно с новосформираните работилници след ремонта през месец юни стартира и дейността на утвърдените през годините творчески колективи.

Своята дейност и подготовка за сценичните си изяви започнаха

ТА”Деултум” и ТГ”Нашенки”. Те поставиха началото на разучаване на нови танцови постановки, а вокалните ни групи - нов певчески репертоар.

Репетициите на всички групи се провеждаха по утвърден график и съобразени със заповедите на МЗ за справяне с епидемичната обстановка.

Групи осъществяващи дейност в читалището през 2021 година са:

ТА”Деултум”,

ТГ”Нашенки”,

ДВГ „Шарени мъниста”,

ДФГ „Нашенки”,

Школи по гъдулка и народно пеене,

Групи за изворен фолклор,

Клуб „Приятели на книгата”,

Арт работилничка „Сръчковци”.

Лошата епидемиологична обстановка в страната и невъзможността за провеждане на конкурси и състезания лиши творческите ни колективи от сценични изяви извън населеното място, но с това не секна оптимизма и желанието им за работа.

През летните месеци бяха организирани два пъти в седмицата летни занимателни игри в които се включиха много деца и гости на населеното място. Освен игри и забавления децата и младежите успяха да изградят и редица умения като рисуване с пръсти, апликиране, моделиране и изработка на художествени предмети. В групите бяха включени и деца и младежи от различни етнически и малцинствени групи с цел приобщаване и проучване на творческият им капацитет.

Началото на новата творческа година бе отново белязано от ковид епидемията и работата на колективите бе силно затруднена. Трудно и с много риск успяхме да подготвим коледните тържества и в селото ни отново грейна коледна елха. Коледарската дружина отново се събра и обходи селото за здраве и берекет.

Трудно се работи в такава обстановка, на за нас на първо място е да опазим здравето и живота на всички самодейци и посетители в читалището. Надяваме се, че 2022 ще е по-спокойна и отново ще има смях и песен. Ще се радваме да бъдем заедно, да творим, пеем и играем.

Общият персонал през 2022 година е 4 души със субсидирана численост 3 бр.. От тях трима са с висше образование и един със средно.

Държавната субсидия е на стойност 34 452,00 лева. Дофинансиране от община Средец 17000,00 лева. Собствени средства към приходната част са 2813 лева, включващи наем от отдадени помещения и чл. внос.

Общо приходите за 2021 година са 71 086,85. Общо разходи за 2021 година 71 533,98 лева. Наличност към 31.12.2021 година 2644,40 лева.

Много от предвидените мероприятия в план 2021 пропаднаха от независещи от нас причини. Други бяха преобразени и променени според изискванията на МЗ, но днес вярваме, че лошото отминава и ще имаме една добра творческа 2022 година.

Изготвил:……………/п/…/Лена Радева/

Одобрил:…../п/ … /Д. Сачанов/